Boeing TB

Boeing TB (Boeing Model 63, JAV karinio jūrų laivyno indeksas – „XTB-1“) – 1927 m. Jungtinių Amerikos Valstijų karinio jūrų laivyno užsakymu sukurtas ir JAV įmonėje „Boeing“ pagamintas eksperimentinis biplanas bombonešis-torpednešis, skirtas naudoti tiek kaip sausumos, tiek kaip plūdinis lėktuvas.

 Istorinis kontekstas 
Po Pirmojo pasaulinio karo dauguma JAV karinio jūrų laivyno orlaivių buvo projektuojami paties laivyno pastangomis, kartais net JAV KJL orlaivių gamykloje. Parengęs projektą JAV KJL skelbdavo konkursą dėl naujo tipo orlaivių statybos. Kai kuriais atvejais JAV KJL konkursą laimėjusiems rangovams palikdavo laisvas rankas tobulinti įvairius projekto sprendinius.P. Bowers: Boeing Aircraft Since 1916. p. 57.

Vienu tokių lėktuvų buvo torpednešis-bombonešis, suprojektuotas pagal JAV KJL specifikaciją „XTB-1“.P. Bowers: Boeing Aircraft Since 1916. p. 76. Projektas prasidėjo 1925 m., lygiagrečiai su Glenn L. Martin kompanijos gamintu T3M-1. Techninę orlaivio parengė JAV KJL aeronautikos biuras, kuris 1925 m. gegužės mėn. užsakė tris orlaivius Jo statybos konkursą laimėjus Boeing, orlaivis gavo gamyklinį indeksą „Model 63“, o oficialiu orlaivio pavadinimu tapo „TB“ (Torpedo, Boeing). „Boeing TB“ iš esmės buvo modernizuota ankstesnė konstrukcija „Martin T3M“.

 Konstrukcija ir gamyba 
„TB“ turėjo būti patobulintas torpednešio „Martin T3M“ variantas. Orlaivis buvo gaminamas iš duraliuminio, vairų paviršiai dengti drobe. Abu vienodo ilgio sparnai buvo laisvai nešantys ir, esant reikalui, galėjo būti atlenkiami atgal, taip sandėliavimui reikalingos vietos plotį sumažinant iki 21 pėdos 8 colių (6,5 m). Tradicinė triratė važiuoklė, kurios pagrindiniai ratai buvo suporuoti, galėjo būti pakeičiama plūdurais. Apatinėje fiuzeliažo dalyje buvo įrengta įstiklinta bombarduotojo darbo vieta.P. Bowers: Boeing Aircraft Since 1916. p. 63.

Dar prieš pateikiant pirmuosius iš trijų bandymams užsakytų XTB-1, JAV karinio jūrų laivyno Aeronautikos biuras pakeitė savo reikalavimus torpednešiui. Naujieji reikalavimai numatė, kad tokie orlaiviai, remiantis „Duoglas T2D“ (laivyno kodas „NAF XTN-1“) bandymų metu padarytomis išvadomis visų pirma turėjo būti dvimotoriai. Dėl šio reikalavimo „TB“ gamybos užsakymai buvo atšaukti, o „Douglas“ gavo užsakymą pagaminti seriją „T2D“ kariniam jūrų laivynui.

Pirmasis „TB“ JAV KJL buvo pristatytas 1927 m. birželį. Laivyno vykdytų bandymų metu jis gavo indeksą „XTB“ („X“ – eksperimentinis).E. Johnson: United States Naval Aviation, 1919–1941. p. 23. „TB“ nebuvo pradėtas gaminti serijiniu būdu, jis tapo paskutiniu „Boeing“ prieš Antrąjį pasaulinį karą pagamintu orlaiviu kuris nebuvo sukurtas šioje įmonėje.

 Variantai 

 XTB-1
 Prototipas, pagamintas 1 vnt. (registracijos Nr. A7024).
 TB-1 (Model 63)
 Priešserijiniai orlaiviai, pagaminti 2 vnt. (registracijos Nr. A7025 ir A7026).

 Operatoriai 


 Karinis jūrų laivynaas

 Techniniai duomenys 
Duomenys iš Bowers 1966, p. 63

 Bendrosios charakteristikos 
 Įgula: 3: pilotas, šaulys ir bombarduotojas
 Ilgis: 40 pėdų 10 colių (12,45 m)
 Sparno mojis: 55 pėdos 0 colių (16,76 m)
 Aukštis: 13 pėdų 6 coliai (4,12 m)
 Sparno plotas: 868 kv. pėdų (806 m2)
 Svoris:
 tuščio: 5 640 svarų (2 558 kg)
 pilnasis: 9 786 svarai (4 339 kg)
 Jėgainė: 1 V-12 tipo vidaus degimo variklis „Packard 3A-2500“, išvystantis 730 AG (544 kW) galią
 Propeleris: medinis, trimentis, fiksuoto žingsnio

 Skrydžio duomenys 
 Greitis:
 maksimalus (Vne): 115 mylių per valandą (185 km/h, 100 mazgų)
 kreiserinis (Vc): 100 mylių per valandą (160,9 km/h)
 smukos (Vs): 95 km.h
 Skrydžio nuotolis: 878 mylios (1 413 km, 763 jūrmylės)
 Skrydžio lubos: 12 500 pėdų (3 810 m)
 Kilimo greitis: 754 pėdos/min (3,8 m/s)

 Ginkluotė 
 1 fiksuotas į priekį šaudantis 0,3 colio (7,62 mm) kalibro kulkosvaidis „M1919 Browning“
 1 ant Skarfo žiedo sukiojamos atgal šaudantis 0,3 colio (7,62 mm) kalibro kulkosvaidis „M1919 Browning“
 1 torpeda „Bliss-Leavitt“ arba iki 680 kg bombų

 Literatūra 
Boeing XTB-1 A-7024 (aprašymas ir istorija).
Boeing XTB-1  (grafiniai vaizdai)
Boeing TB (nuotraukos) 
Bowers, Peter M. (1966). Boeing aircraft since 1916. London: Putnam Aeronautical Books.
Taylor, Michael J. H. (1989). Jane’s Encyclopedia of Aviation. London: Studio Editions. p. 170.
 World Aircraft Information Files. London: Bright Star Publishing. pp. File 890 Sheet 52.

 Išnašos 

Kategorija:Biplanai
Kategorija:Boeing orlaiviai
Kategorija:Bombonešiai
Kategorija:Eksperimentiniai orlaiviai
Kategorija:Torpednešiai